Slomónak, a bohócnak 1900-ban ikrei születnek Dodó és Naftalin. A két fiú később szintén bohócként lép fel a cirkuszban. Az '50-es években egy előadáson Naftalin tönkreteszi Rákosi Mátyás óráját. Mégis testvére Dodó kerül börtönbe, mert elsütött egy politikai viccet ezzel kapcsolatban. Naftalin ezután egy vidéki színházhoz kerül kellékesnek, ahol be kell ugrania Bagó szerepébe a János vitézben, aminek a premierje pont 1956. október 23-ra esik. Az előadás közben meg egy rosszul kimondott szöveg miatt belekeveredik a forradalomba. Ezt kihasználva sikerül kiszabadítania testvérét. Mivel Naftalint üldözni kezdi a hatóság, Dodó meg szerelméhez akar kijutni Bécsbe, éppen ezért mindkettőjüknek el kell dönteni, hogy mennek, vagy maradnak.